Voldtekten skjedde utenfor et bedehus i mars.

I tillegg til fengselsstraffen fradømmes han retten til å inneha stilling som pastor i 15 år og må betale 200.000 kroner i erstatning til jenta. Mannen var pastor i en mindre menighet på Sunnmøre. Jenta skal ikke ha hatt en tilknytning til denne menigheten.

Erkjente delvis straffskyld

Hovedforhandling ble holdt i Ålesund tinghus 14. og 15. oktober og mannen, som er i 30-årene, erkjente seg delvis skyldig etter tiltalebeslutningen.

Aktor la ned påstand om at tiltalte dømmes i samsvar med tiltalebeslutningen til fengsel i fire år og seks måneder med fradrag av fem dager for utholdt varetekt.

I dommen står det at fornærmede var i en særlig sårbar situasjon og tiltalte utnyttet tilliten han hadde opparbeidet hos henne gjennom misbruk av sin stilling.